kardosdrur/scandi-wiki huggingface dataset:
Folkeregisteradresse

En folkeregisteradresse er den adresse, som man har opgivet til Folkeregistret. 

Såfremt man har flere adresser, skal folkeregisteradressen være det sted, hvor man oftest sover og overnatter. En folkeregisteradresse er således ikke det samme som en postadresse, der i princippet kan være hvor som helst.

Det er folkeregisteradressen, der afgør hvor man kan stemme til valg og i hvilken kommune man er skattepligtig. Folkeregisteradressen er ligeledes den adresse, hvortil offentlige myndigheder automatisk sender post.

Samfund
Bolig
David Fury

David Allen Shapiro (født 5. marts 1959 i Plainview, New York) er en amerikansk tv-forfatter- og producer, der har arbejdet på bl.a. Buffy the Vampire Slayer, Angel, Lost og 24 Timer. Han har også været tilbudt job som show runner på Numb3rs, men afslog.

Fury er gift med manuskriptforfatteren Elin Hampton, og de har sammen tre børn: Eden, Aaron og Chase.

Fodnoter

Eksterne henvisninger 
 DavidFury.net  – "officielle" fanside.
 PopGurls.com  – PopGurls Interview: David Fury
 Mr. Media  – David Fury-interview
 

Manuskriptforfattere fra USA
Filmproducere fra USA
Manuskriptforfattere på Lost
Personer fra New York
Bryan Burk

Bryan "Burky" Burk (født 30. december 1968) er en amerikansk tv-producer. Han har produceret flere tv-serier så som Alias, Six Degrees, What About Brian og Lost. Sammen med J.J. Abrams producerer han også Star Trek og Cloverfield.

Eksterne henvisninger 
 

Filmproducere fra USA
Ian Somerhalder

Ian Joseph Somerhalder (født 8. december 1978) er en amerikansk skuespiller, model og producer.
Han er især kendt for sin rolle som Boone Carlyle i tv-serien Lost samt som vampyren Damon Salvatore tv-serien The Vampire Diaries.

Derudover medvirkede han filmen Pulse, hvor han spiller overfor Kristen Bell, og har en hovedrolle i filmen Wake, hvor han spiller overfor Bijou Phillips. Somerhalder er desuden med i serien Young Americans, ligesom han har medvirket i nogle afsnit af serien Smallville.

Ian stiftede i 2010 Ian Somerhalder Foundation(ISF), som kæmper for dyrs rettigheder, et rent miljø og for at bevare truede dyrearter.

Filmografi

Film

Fjernsyn

Referencer

Eksterne henvisninger 

 

Skuespillere fra Louisiana
Elizabeth Sarnoff

Elizabeth "Liz" Sarnoff er en amerikansk manuskriptforfatter og producer. Hun har skrevet til bl.a. NYPD Blue, Crossing Jordan, Deadwood og Lost. Hun var også producer på Deadwood.

Deadwood-afsnit 
 "Here Was a Man"
 "Suffer the Little Children"
 "New Money"
 "Amalgamation and Capital"

Lost-afsnit 

 "Abandoned"
 "The Hunting Party" (med Christina M. Kim)
 "The Whole Truth" (med Christina M. Kim)
 "Two for the Road" (med Christina M. Kim)
 "Further Instructions" (med Carlton Cuse)
 "Stranger in a Strange Land" (med Christina M. Kim)
 "Left Behind" (med Damon Lindelof)
 "The Man Behind the Curtain" (med Drew Goddard)

Manuskriptforfattere fra USA
Manuskriptforfattere på Lost
Tjek fødselsår
Waterland

Waterland er en kommune i Holland i provinsen Nordholland. Den ligger nord for Amsterdam på bredden af IJsselmeer.
Waterland ligger umiddelbart nord for Hollands største by Amsterdam.

Kommunens hovedindtægtkilde er turismen: Marken er et verdenskendt turistmål.
I Monnickendam er et skibsværft med mere. Også kvægdrift er en vigtig indkomstkilde (mælkeprodukter, Edamer ost).

Motorvejen fra Amsterdam til Purmerend og Den Helder går gennem kommunen. Den nærmeste banegård er i den vestlige nabokommune Zaanstad.
Kommunen er på grund af indsøen IJsselmeer begrænset mod øst.

Historie 
Se også artiklerne om Marken og Monnickendam.

Broek in Waterland opstod i middelalderen som en lille bosættelse i en mose (broek). Broek var allerede i det 16. århundrede en søfartslandsby. Kirken blev derfor viet til den hellige Sankt Nikolaus, sømændenes beskytter. Efterhånden flyttede skibsredere og skibskaptajner fra Amsterdam til byen. Mellem 1700 og 1740, da en art kvægpest hærgede i store dele af Holland, havde kvægdriften en stor økonomisk betydning, da aftagerne i Amsterdam betalte høje priser. I det 18. århundrede berettede udenlandske besøgende om den gode hygiejne og rigdom i Waterland.

Zuiderwoude er også kendt for i det 17. århundrede at have gode velmagtsdage med skibsfart og handel.

Katwoude var indtil 1991 en selvstændig kommune, den mindste i Holland.

Kommunens byer og landsbyer 
Kommunen Waterland består af følgende byer, landsbyer og/eller distrikter: Broek in Waterland (2388) , Ilpendam (1887), Katwoude (233), Marken (1810), Monnickendam (9830), Overleek (80, Uitdam (170), Watergang (400), Zuiderwoude (320).

Politik 
Kommunerådet i Waterland består af 17 sæder der er delt på følgende måde:

 CDA – 5
 GroenLinks – 3
 Waterland95 – 3
 Algemeen Belang – 2
 PvdA – 2
 VVD – 2

Galleri

Referencer 
 Statistikkerne er fra SDU Staatscourant

Fodnoter

Eksterne henvisninger 

 Kommunens hjemmeside
 Kort over kommunen Waterland 

Kommuner i Nordholland
Byer i Nord-Holland
Den kroniske uskyld

Den kroniske uskyld kan være forskellige ting:

 Den kroniske uskyld (bog) af Klaus Rifbjerg fra 1958
 Den kroniske uskyld (film), skrevet og instrueret af Edward Fleming fra 1985
Islands fodboldlandshold

Islands fodboldlandshold () er det nationale fodboldhold i Island, og landsholdet bliver administreret af Knattspyrnusamband Íslands. Holdet deltog for første gang i en slutrunde ved EM i fodbold 2016 i Frankrig. De opnåede at komme til kvartfinalerne, hvor de blev slået ud af EM, da Frankrig vandt 5-2 i den mest målrige kamp ved EM, når der ses bort fra straffesparkkonkurrencerne.

Siden 2020 har den tyske virksomhed Puma været tøjsponsor for landsholdet.

Statistik

Statistik for EM i fodbold

Statistik for VM i fodbold

Flest kampe og mål

Flest kampe 
Pr. 11. juni 2017 er Islands 20 spillere med flest landskampe følgende:

Note: Nogle uofficielle kampe er talt med for nogle spillere, som spillede på landsholdet før 1990, da disse tælles med af Islands Fodboldforbund.

Med fed skrift: spillere der stadig er aktive og tilgængelige for landsholdet.

Topscorere 
Pr. 11. juni 2017 er Islands 20 spillere med flest scorede mål følgende:

Note: Nogle uofficielle kampe er talt med for nogle spillere, som spillede på landsholdet før 1990, da disse tælles med af Islands Fodboldforbund.

Med fed skrift: spillere der stadig er aktive og tilgængelige for landsholdet.

Seneste resultater

2019

2020 

 Forklaring

Spillere

Aktuel trup 
Følgende 23 spillere blev udtaget til Kvalifikation til VM i fodbold 2018 kampen mod  den 6. oktober og  den 9. oktober 2016.
Antal kampe og mål er opdateret den 6. Juni 2022.

 Nylige indkald til landsholdet 
Følgende spillere er blevet indkaldt til Islands fodboldlandshold indenfor de seneste 12 måneder.Noter:''
 INJ = Trak sig på grund af skade.

Referencer 

Fodboldlandshold i Europa
Fodboldlandshold
Estlands fodboldlandshold

Estlands fodboldlandshold () er det nationale fodboldhold i Estland, og landsholdet bliver administreret af Eesti Jalgpalli Liit. Holdet har aldrig deltaget i en slutrunde. Holdet blev i 2007 træner af danske Viggo Jensen.

Fra 1940 til 1991 var holdet en del af Sovjetunionens fodboldlandshold.

Referencer 

Fodboldlandshold i Europa
Landshold
Sprotte

Sprotte er en flod i den østlige del af den tyske delstat Thüringen en biflod til Pleiße fra venstre med en længde på 25 km. Den har sit udspring hvor tre småfloder løber sammen vest for Crimmitschau. Sprotte løber nordøstover gennem Nöbdenitz, og videre gennem  byen Schmölln til Saara, hvor den løber ud i Pleiße. Pleiße er en biflod til Weiße Elster, der løber ud i Saale, der er en af Elbens bifloder.

Floder i Thüringen
Gottleuba

Gottleuba er en flod der løber i den  tyske delstat Sachsen og i Tjekkiet. Den er en af Elbens bifloder  fra venstre, med en længde på 34 km. Den  har sit udspring i den østlige del af Erzgebirge i Tjekkiet, nord for Ústí nad Labem. Efter et par kilometer krydser den grænsen til Tyskland og resten af vejen løber den i Sachsen. Den  passerer Gottleubadæmningen og byen Bad Gottleuba-Berggießhübel, før den  munder ud i Elben i Pirna.

Henvisninger 

Floder i Sachsen
Floder i Tjekkiet
TP

TP eller tp har flere betydninger:
 Parsnoet kabel (eng. Twisted Pair)
 TAP Air Portugal IATA kode
 Touchstone Pictures - et amerikansk film filmproduktionsselskab
 Trivial Pursuit - et bræt spil
STP

STP kan blandt andet stå for:

Steder 
 São Tomé og Príncipe – ISO 3166-1 alfa-3, IOC- og FIFA-landekode STP
 St Pancras Station – jernbanestation i London med National Rail code STP

Teknologi 
 Shielded twisted pair – kabeltype, se parsnoet kabel

Kemikalier 
 2,5-dimethoxy-4-methylamfetamin (DOM (stof)) – narkotika, også kendt som STP (for Serenity, Tranquility, and Peace)

Videnskab 
 Standardbetingelser – Standard temperature and pressure, 0 °C og 100 kPa
Herman Wildenvey

Herman Wildenvey (født Herman Theodor Portaas, 20. juli 1885 på Smedjordet i Nedre Eiker, død 27. september 1959) var en norsk digter. 

Wildenvey viste poetisk talent allerede på gymnasiet. Han rejste til USA i 1904 med S/S Norge og overlevede skibets forlis, noget han senere skrev om. Han var gift med forfatteren Gisken Wildenvey. Han boede i Stavern fra 1923 frem til sin død.

Wildenvey regnes af mange som det 20. århundredes store norske poet og udgav 44 værker og gendigtede kendte værker af Shakespeare, Hemingway, Heinrich Heine, Æsop, Paul Geraldy, Liam O'Flagety og Goethe. 

Wildenvey bliver regnet som centrallyriker. Han skrev altså om emner som er centrale i de fleste menneskers liv. Han skrev meget om kærlighed og kaldes gerne forårets og forelskelsens digter. Han skrev digtene sine i traditionelle form, med rim og rytme. 

Herman Wildenveys Poesipris uddeles hvert år på digterens fødselsdag ved et arrangement på Hergisheim. Prisen består af kr 15 000 samt en plaket med bronzerelief udført af billedhuggeren Ørnulf Bast. Formålet med prisen er at styrke interessen for Herman Wildenveys digterkunst og stimulere arbejdet for at poetiske værdier får større plads i vores hverdag.

Eksterne henvisninger 
 

Digtere fra Norge
Norsksprogede forfattere fra Norge
Vindere af Doblougprisen
Modtagere af Gyldendals legat
Love in Vain

"Love in Vain" er en blues sang fra 1937, der blev skrevet af Robert Johnson. Den findes på et utal af opsamlingsalbummer fra Johnson, den mest kendte er nok vinyl albummet King of the Delta Blues Singers, Vol. 2, der sammen med Vol. 1, introducerede Johnson for mange senere kunstner.

Johnson var en stor beundrer af blues sangeren / pianisten Leroy Carr, der solo og sammen med guitaristen Scrapper Blackwell, lavede nogle indflydelsesrige indspilninger. "Love in Vain" tager sin musikalsk opbygning fra Carrs klassiker ”In the Evenin' When the Sun Goes Down”. Begge sange udtrykker en længsel, og en sorg over tabet af en elsker.

Den er siden blevet coveret af mange, dog mest kendt er versionen fra The Rolling Stones fra deres Let It Bleed album, 1969.

Keith Richards fortalte om sangen i 1995:” For en tid troede vi at de sange, som var på det første album, var de eneste indspilninger (Robert Johnson havde) lavet, og så lige pludselig omkring '67 eller '68 kom den anden (kopi) samling der inkluderede ”Love in Vain”. ”Love in Vain” var sådan en smuk sang. Både Mick og jeg elskede den, og i den tid, arbejdede jeg og spillede sammen med Gram Parsons, og jeg begyndte at søge rundt omkring efter en anderledes måde at spille den på, fordi hvis vi indspillede den, var der ingen grund til at forsøge at kopiere Robert Johnson stilen eller måde og sprog. Vi lavede den lidt mere country, lidt mere formalisere, og Mick følte komfortabel med det ."

Mick Jagger fortalte om teksten i 1995:” Vi ændrede arrangementet en hel del fra Robert Johnsons. Vi tilføjede ekstra akkorder, der ikke er der på Robert Johnson versionen. Gjorde den mere country. Robert Johnson var en vidunderlig lyrisk forfatter, og hans sange er ofte om kærlighed, men de er ulykkelig .” 

Richards tilføjede samme år:” Sommetider undrer jeg mig ... for mig selv (om hvordan vi udviklede dette arrangement). Jeg ved det ikke! (griner) Vi kendte kun Robert Johnson versionen. På den tid hvor vi arbejde på den, var jeg til country musik – gammel hvid country musik, '20erne og '30erne ting, og hvid gospel. Nogle gange sker tingene bare. Vi sad alle i studiet, og sagde, ”Lad os lave "Love in Vain" fra Robert Johnson. Derefter prøvede jeg at finde nogle nuancer og akkorder, og jeg begyndte at spille den i en totalt anderledes toneart. Alle faldt ind og sagde, ”Ja”, og pludseligt har du fået dit eget præg på den. Jeg var bestemt ikke ud på at kunne toppe Robert Johnsons guitar spil .” 

Den findes på The Stones live albummer Get Yer Ya-Ya's Out! og Stripped, og koncert filmen Ladies and Gentlemen: The Rolling Stones fra 1972.

I 2004 indspillede fan Eric Clapton Johnsons version, og andre af Johnsons sange, til sit album Me and Mr. Johnson''.

Eksterne henvisninger 

Robert Johnson tekst ”Love in Vain”
The Rolling Stones tekst ”Love in Vain”
Hør The Rolling Stones synge ”Love in Vain”

Fodnote 

Rolling Stones-sange
Irlands fodboldlandshold

Irlands fodboldlandshold (, ) er det nationale fodboldhold i Irland, og landsholdet bliver administreret af Football Association of Ireland. Holdet har deltaget tre gange i VM og tre gange i EM.

Historie 
Irland var i begyndelsen af det 20. århundrede i besiddelse af to landshold, et styret af de britiske koloniherrer, og et styret af den Irske Fristat. I 1950'erne blev det nordirske landshold dog etableret i området stadig under britisk kontrol, og irerne på den sydlige del af øen fik sit eget suveræne landshold.

Irland nåede kvartfinalerne ved EM i 1964, men ikke selve slutrunden, der kun bestod af fire hold. Første slutrundekvalifikation opnåede holdet ved EM i 1988, hvor man var under ledelse af den karismatiske englænder Jack Charlton. Holdet blev slået ud i den indledende runde, men kvalifikationen blev startskuddet til en positiv periode for landsholdet, der også kvalificerede sig til VM i 1990 i Italien, hvor man nåede helt frem til kvartfinalerne. Også fire år senere, ved VM i USA, var irerne med, og nåede her 1/8-finalerne.

Efter succesen i starten af 1990'erne skulle Irland vente helt frem til 2002, inden man igen fik sit landshold med til en slutrunde. Her spillede holdet med ved VM i Sydkorea og Japan. Irerne spillede i den indledende gruppe blandt andet uafgjort med de senere finalister fra Tyskland, men blev i 1/8-finalen besejret efter straffesparkskonkurrence af Spanien. Slutrunden blev desuden præget af intern uro, idet anfører Roy Keane blev smidt af holdet allerede inden første gruppekamp mod Cameroun.

2002-slutrunden er fortsat irernes seneste deltagelse ved en VM-slutrunde. Man var dog yderst tæt på at kvalificere sig til VM i 2010 i Sydafrika. Her var holdet under UEFA's kvalifikationsturnering ude i playoff-kampe mod Frankrig. I den afgørende kamp, hvor man var ude i forlænget spilletid og tæt på en straffesparkskonkurrence, blev man udsat for en grov dommerfejl, da franskmændenes Thierry Henry tydeligt tog hånden til hjælp under opspillet til det sejrsmål, som Arsenal-spilleren William Gallas satte ind.

Kvalifikation til VM i fodbold 2018

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Referencer

Noter

Eksterne henvisninger 
 Irlands fodboldforbunds hjemmeside

Fodboldlandshold i Europa
Landshold
Polens fodboldlandshold

Polens fodboldlandshold () er det nationale fodboldhold i Polen, og landsholdet bliver administreret af Polski Związek Piłki Nożnej. Holdet har deltaget syv gange i VM og to gange i EM, hvor det er blevet til 2 bronzemedaljer i VM i henholdsvis 1974 og 1982. Holdet her desuden vundet guld ved OL i 1972, der blev afholdt i München, foruden sølvmedaljer i henholdsvis OL i 1976 i Montreal og 1992 i Barcelona.

Historie 

Landets første VM-deltagelse kom ved VM i 1938 i Frankrig, hvorefter man ikke var med igen før i 1974. Storhedstiden i 1970'erne kastede et OL-guld, et OL-sølv og en VM-bronze af sig, og er resultatmæssigt holdets bedste periode nogensinde. Ved VM i 1982, hvor man også vandt bronze, var holdet anført af Juventus-stjernen Zbigniew Boniek. Fire år senere nåede man 1/8-finalen ved VM i Mexico, men måtte herefter vente helt frem til ved VM i 2002, før man igen var med i VM-sammenhæng. Både her, og ved VM i 2006, blev polakkerne slået ud i indledende runde.

Polens første deltagelse ved EM kom ved EM i 2008 i Schweiz og Østrig. Her blev man sendt ud i indledende runde. Polen var forhåndskvalificeret til EM i 2012, idet landet sammen med Ukraine var vært for turneringen.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Aktuel trup 

Følgende spillere blev indkaldt til VM 2018 kvalifkationskampen mod  den 10. juni 2017.
Antal kampe og mål er opdateret pr. 10. juni 2017 efter kampen mod .

Nylige indkald 
Følgende spillere er blevet indkaldt til landsholdet indenfor de seneste 12 måneder.

INJ Spiller trak sig tilbage fra truppen på grund af skade.
RET Pensioneret fra international fodbold.
PRE Præliminær trup.

Noter

Eksterne henvisninger 

 Polens fodboldforbunds hjemmeside

Se også 

 Ekstraklasa, er den bedste polske fodboldliga for herrer.
 PZPN, er Polens nationale fodboldforbund og dermed det øverste ledelsesorgan for fodbold i landet.

Fodboldlandshold i Europa
Landshold
Triviel gruppe

I matematikken er en triviel gruppe en gruppe bestående af kun ét element. Alle sådanne grupper er isomorfe, så ofte tales om den trivielle gruppe. Elementet i gruppen, der betegnes e, 1 eller 0, er det neutrale element. Gruppeoperationen er e + e = e.

Den trivielle gruppe er abelsk og cyklisk; disse resultater er trivielle; deraf gruppens navn. Den trivielle gruppe betegnes ofte Z1 eller blot 0, 1 eller e.

Hvis en undergruppe af en gruppe G består af det neutrale element og intet andet, kaldes den den trivielle undergruppe af G. Den er naturligvis en triviel gruppe.

Den trivielle gruppe må ikke forveksles med den tomme mængde (der ikke indeholder nogen elementer, og derfor umuligt kan være en gruppe, da den mangler et neutralt element). Den trivielle gruppe fungerer som nulobjektet i kategorien af grupper. (Omvendt har kategorien af mængder ingen nulobjekter; den tomme mængde fungerer som initialobjekt, mens enhver singletonmængde fungerer som terminalobjekt).

Se også
Små grupper

Gruppeteori
Ladies and Gentlemen: The Rolling Stones

Ladies and Gentlemen: The Rolling Stones er en koncertfilm med det engelske rock ‘n’ roll-band The Rolling Stones, som første gang blev udgivet i 1974. Filmen blev optaget under bandets kendte tour The Rolling Stones American Tour 1972.

Setlist 
Denne liste er en typisk setliste for denne tour i 1972, dog kunne der forekomme små ændringer fra den ene koncert til den anden. 

 Brown Sugar
 Bitch
 Gimme Shelter
 Dead Flowers
 Happy
 Tumbling Dice
 Love in Vain
 Sweet Virginia
 You Can't Always Get What You Want
 All Down the Line
 Midnight Rambler
 Bye Bye Johnny
 Rip This Joint
 Jumpin' Jack Flash
 Street Fighting Man

Band medlemmer 
 Mick Jagger – Sang, Mundharmonika
 Keith Richards – Guitarer, Sang
 Mick Taylor – Guitarer
 Bill Wyman – Bass
 Charlie Watts – Trommer

Øvrige Musiker 
 Ian Stewart – Kun som road manager, ikke på scenen
 Nicky Hopkins – Klaver
 Bobby Keys – Saxofon
 Jim Price – Blæseinstrumenter

Eksterne henvisninger 
 

Rolling Stones-film
Dokumentarfilm fra USA
Amerikanske film fra 1974
Musikfilm fra USA
Rumæniens fodboldlandshold

Rumæniens fodboldlandshold () er det nationale fodboldhold i Rumænien, og landsholdet bliver administreret af Federaţia Română de Fotbal. Holdet har deltaget syv gange i VM og fire gange i EM.

Historie 
Rumænien spillede sin første landskamp den 8. juni 1922, da Jugoslavien var modstanderen i et opgør i Beograd. Holdet deltog ved samtlige de tre første VM-slutrunder der blev afholdt, men blev dog slået ud efter 1. runde i dem alle. Det samme gjorde sig gældende ved den 4. VM-deltagelse, i 1970, samt ved holdets første deltagelse i EM, der kom i 1984 i Frankrig.

1990'erne blev rumænernes storhedstid, idet holdet kvalificerede sig til både VM i 1990, VM i 1994 og VM i 1998, og gik videre fra gruppespillet i alle turneringerne. Bedst gik det holdet ved VM i 1994, der blev afholdt i USA. Her nåede holdet, med profiler som Gheorghe Hagi, Ilie Dumitrescu, Gheorghe Popescu og Florin Răducioiu på holdet, helt frem til kvartfinalerne, efter undervejs at have besejret blandt andet Argentina. Kvartfinalen blev tabt til Sverige efter en dramatisk kamp med straffesparkskonkurrence.

Udover VM-succesen kvalificerede Rumænien sig også til både EM i 1996 og EM i 2000, hvor man ved sidstnævnte slog både Tyskland og England ud, og gik videre til kvartfinalen. Den blev dog tabt til Portugal.

Siden EM i 2000 har Rumænien kun formået at kvalificere sig til én slutrunde, nemlig EM i 2008. Her kom holdet dog i en svær pulje med Frankrig, Italien og Holland, og måtte rejse hjem efter indledende gruppespil.

Kvalifikation til VM 2018

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Aktuel trup 
Følgende spillere blev udtaget til VM 2018 kvalifikations- og venskabskampen mod Polen og Chile den 10. juni og 13. juni 2017.
Antal kampe og mål er opdateret den 26. marts 2017 efter kampen mod  .

Nylige indkald 
Følgende spillere er blevet indkaldt til landsholdet indenfor de sidste 12 måneder.

Noter
INJ = Spiller trak sig tilbage fra truppen på grund af skade
PEN = Spiller som ikke længere spiller på landsholdet

Referencer

Eksterne henvisninger 
 Rumæniens fodboldforbunds hjemmeside

Fodboldlandshold i Europa
Landshold
Tyrkiets fodboldlandshold

Tyrkiets fodboldlandshold () er det nationale fodboldhold i Tyrkiet, og landsholdet bliver administreret af Türkiye Futbol Federasyonu. Holdet har deltage 2 gange i VM og 2 gange i EM.

Flest landskampe

Nuværende Trup 
Truppen der spillede mod Finlands fodboldlandshold til VM kvalifikationen 2018 den 24. marts 2017.

Kampe og mål stammer fra den 27. marts 2017 efter en venskabskamp mod Moldova.

Referencer

Noter 

Fodboldlandshold i Europa
Landshold
Letlands fodboldlandshold

Letlands fodboldlandshold () er det nationale fodboldhold i Letland, og landsholdet bliver administreret af Latvijas Futbola Federācija. Holdet har aldrig deltaget ved VM, men har én gang (2004) været med ved EM.

Fra 1940 til 1992 var holdet en del af Sovjetunionens fodboldlandshold.

Historie 
Efter Sovjetunionens opløsning ved udgangen af 1991 blev Letlands fodboldforbund optaget i FIFA i 1992, tidsnok til at deltage i kvalifikationen til VM i 1994. Her spillede holdet i sin første betydende landskamp nogensinde 0-0 mod de regerende europamestre fra Danmark i Riga. Det blev dog ikke til kvalifikation til slutrunden, og det samme var tilfældet ved de kommende EM- og VM-kvalifikationsrunder.

Letland overraskede imidlertid alle, da holdet sensationelt kvalificerede sig til EM i 2004 i Portugal. Holdet sluttede, foran blandt andet Polen, på andenpladsen i sin kvalifikationspulje, og skulle herefter ud i to playoff-kampe mod Tyrkiet. Efter at have vundet det første opgør i Riga 1-0 kom letterne bagud 2-0 i returopgøret i Istanbul. Med to mål inden for den sidste halve time fik man dog kæmpet sig tilbage og med en samlet 3-2 kvalificeret sig til slutrunden.

Letterne blev ved slutrunden sat i en hård pulje med henholdsvis Tyskland, Tjekkiet og Holland. I åbningskampen mod tjekkerne var holdet foran 1-0 ved pausen, men blev besejret 2-1 på et sejrsmål fem minutter før tid. Anden kamp mod de tredobbelte europamestre fra Tyskland endte med en 0-0 pointdeling, og det første slutrundepoint nogensinde til Letland. Herefter var man dog chanceløs mod Holland, som vandt 3-0, og Letland sluttede på gruppens sidsteplads.

Siden EM-deltagelsen i 2004 har Letland ikke været i nærheden af slutrundekvalifikation, og blev slået ud op til både VM i 2006, EM i 2008 og VM i 2010.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Referencer

Eksterne henvisninger 
 Letlands fodboldforbunds hjemmeside

Fodboldlandshold i Europa
Fodboldlandshold